stanford-oval/wikipedia huggingface dataset:
נמס ממך (שיר)
הערות שוליים

↑  המצעד השבועי של רשת ג' מתאריך 27 במאי 2010, פזמונט
↑  המצעד השבועי של רשת ג' מתאריך 3 ביוני 2010, פזמונט
↑  מצעד השנתי תש"ע (2010), פזמונט
↑  עומר אדם - נמס ממך, יוטיוב
↑  אסף נבו, ‏איזי, האולטראס, נאור אורמיה וענבל ביבי מתחברים ל"סופרגרופ", באתר ‏מאקו‏, 27 במאי 2014
| עומר אדם |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | נמס ממך • ילד טוב ילד רע • מוזיקה ושקט • מודה אני  • אחרי כל השנים • Omer • סוף העולם |  |
| מיני אלבומים | 5 בום! • The 8 • ‏3 • לכאורה • חמישה לילות |  |
| אלבומי הופעה | מהפכה! (Live) • אחרי כל השנים (Live) |  |
| ערכים קשורים | NMC • אסף אטדגי • כוכב נולד |  |
| עומר אדם - שירים |
| --- | --- | --- |
| נמס ממך | "להאבד ברוח" • "אל תבכי" • "את בליבי" • "נמס ממך" • "הופה" |  |
| ילד טוב ילד רע | "מאושרת" • "קסם" • "מיליון נשיקות" • "בואי עכשיו" • "ילד טוב בגוף של ילד רע" • "בניתי עלייך" |  |
| מוזיקה ושקט | "מאמי זה נגמר" • "וואי לי" • "מתקרבת מתרחקת" • "נסיכה" • "כמו בימים" • "כובשת" • "תל אביב" • "תרחמי עליי" • "שקט" • "לבדי" |  |
| מודה אני | "נועצת מבט" • "מהפכה של שמחה" • "אחי" • "אז הלכתי" • "בוקרשט" • "היא רק רוצה לרקוד" • "עצוב לי שזה ככה" |  |
| אחרי כל השנים | "אחרי כל השנים" • "שדות של תירוצים" • "סיפור ישן" • "פוליטיקה וסקס" • "מביט מהצד" • "בסוף הכל חולף" |  |
| 5 בום! | "טמפרטורה" • "תיתן לה פרחים" • "שיר הרווק" • "תגידו לה / אהבה מטורפת" • "יום השישי" |  |
| Omer | "פעם בחיים" • "שני משוגעים" • "חברות שלך" • "אוהבת אותי אמיתי" • "בחורים טובים" • "רחוק מכולם" • "מאושרת בלעדיי" • "תגידי לי שטוב לך" • "חברות שלך 2" • "יעשו לנו כבוד" • "ניפגש בשמחות" • "כתבתי עלייך שיר" • "Beg" • "מים שקופים" • "שגרה מפוארת" |  |
| The 8 | "פסקול חיי" • "מה שנפל מהידיים" |  |
| סוף העולם | "אני" • "התעוררתי עם נמר" • "DXB to TLV" |  |
| חמישה לילות | "מבת ים ועד הנצח" ‏•‏‏ "אקדח" ‏•‏‏ "כסף או דמעות" ‏•‏‏ "לילות וקללות" ‏•‏‏ "רק שלך" |  |
| סינגלים אחרים | "Paradise" • "מזל" • "ככה זה מרגיש להתאהב" • "לא הפסקתי לחפש אותך" • "לרקוד ולזוז" • "לעולם בעקבות השמש" • "הלב שלי" • "יש לנו את הכוח" • "יש דברים שלא עושים" • "שירו של שפשף" • "קוקוריקו" • "תמחל לי" • "הנשיקות שלי" • "על מה בנות חושבות בלילה" • "פרצופים" • "Dale Mami" • "קאקדילה" • "יהיה טוב & מים שקופים" • "תרקוד לנצח" • "ואיך שלא" • "צמוד צמוד" • "ראיתי עולם" • "עברנו הכל" |  |
| השתתפות בסינגלים | "השתגע העולם" |  |
| שירים אחרים | "אהבתי לך" |  |
סטיג בלומקוויסט

סטיג לנארט בלומקוויסט (באנגלית: Stig Lennart Blomqvist, נולד ב-29 ביולי 1946) הוא נהג מרוצים שוודי. בשנת 1984 זכה באליפות העולם בראלי ושנה לאחר מכם סיים במקום השני כמתחרה עבור קבוצת אאודי. במהלך השנים ניצח 7 פעמים את הראלי השוודי.
בנוסף זכה מספר פעמים באליפות שוודיה בראלי ופעם אחת (1983) באליפות בריטניה. בשנת 1989 ו-1990 הוכתר כ"אלוף האלופים" במרוץ האלופים.
קריירת מרוצים

בלומקוויסט קיבל את רישיון הנהיגה בגיל 18 וימים ספורים לאחר מכן רשם את ניצחונו הראשון בראלי מקומי שהתקיים בעיר קרלסטד. הוא הוכשר כמורה נהיגה יחד עם פר אקולנד, שהפך להיות בן קבוצתו לאחר מכן. הוא החל להתחרות עבור קבוצת סאאב ובשנת 1971 השיג ניצחונות בינלאומיים ראשונים כשניצח את הראלי השוודי, מרוץ 1000 האגמים בפינלנד וראלי ווילס. בזכות הישגים אלו סיימה סאאב את העונה במקום השני אחרי קבוצת אלפין-רנו באליפות העולם הבינלאומית ליצרנים, המסגרת שקדמה לאליפות העולם בראלי.
הוא שב וניצח את הראלי השוודי גם בשנת 1972 ו-1973, המרוץ הראשון שלו במסגרת אליפות העולם. בהמשך רשם שני ניצחונות נוספים בשנים 1977 ו-1979. בתחרויות נוספות בהן לקח חלק ניצח את ראלי קפריסין (1973), ראלי ספא הבלגי (1976) ומספר פעמים באליפות שוודיה. הוא המשיך להתחרות עם סאאב עד לסגירת קבוצת המרוצים בשנת 1981. באותה שנה עבר להתחרות עבור קבוצת טלבו סאנבים לוטוס וסיים שמיני את הראלי הפיני.
בשנת 1982 הוחתם על ידי קבוצת אאודי לנהוג במכונית האאודי קוואטרו במספר מרוצים לצידם של האנו מיקולה ומישל מוטון. הוא ניצח את ראלי שוודיה וראלי סן-רמו וסיים במקום השני בראלי פינלנד. בעקבות ההישגים הוחתם כנהג קבוע בקבוצה. במהלך עונת 1983 הגיע שבע פעמים לפודיום, כולל ניצחון בראלי ווילס, מרוץ סיום העונה. באותה שנה זכה באליפות הראלי הבריטית לאחר שניצח ארבעה מתוך שישה מרוצים.
בשנת 1984 זכה באליפות העולם לאחר שניצח חמישה מרוצים. הניצחון האחרון בעונה, שהושג בראלי חוף השנהב, היה גם הניצחון האחרון בקריירה. את עונת 1985 סיים במקום השני, בפער של 52 נקודות אחרי טימו סלונן מקבוצת פז'ו. בעונת 1986 התחרה בחמישה מרוצים עבור קבוצת פורד ומרוץ נוסף עבור פז'ו. הישגו הטוב בעונה היה המקום השלישי אליו הגיע בראלי פינלנד.
לאחר המעבר לקטגוריה A המשיך להתחרות עבור פורד שתי עונות נוספות. בשנת 1989 זכה בתואר "אלוף האלופים" במרוץ האלופים לאחר שניצח את וולטר רוהל בגמר. שנה לאחר מכן זכה שוב בתואר, הפעם לאחר ניצחון על טומי מקינן. בעונת 1990 לא לקח חלק במרוצי אליפות העולם. בשנתיים הבאות נהג בניסאן סאני GTI-R, עימה הגיע לפודיום בראלי שוודיה בעונת 1992. הפודיום האחרון בו זכה כמקצוען.
במהלך שנות התשעים סייע לקבוצת המרוצים של סקודה בפיתוח גרסת המרוצים לדגם הסקודה פליסיה. בשנת 1996 לקח חלק בראלי בריטניה, שלא נכלל כחלק מאליפות העולם. בגיל 50 סיים את המרוץ במקום השלישי. באותה שנה השתתף גם בראלי ספארי שהתקיים בקניה וסיים במקום השביעי. בשנת 2001 שב להתחרות בצורה סדירה ולקח חלק ב-12 מרוצים בקטגוריית N, כשהוא נוהג במיצובישי לאנסר איוו 6. בסיום העונה דורג במקום החמישי בקטגוריית המכוניות מייצור סדרתי (PWRC). שנתיים לאחר מכן סיים במקום השלישי בקטגוריה, הפעם עם סובארו אימפרזה WRX STI. בשנת 2006 השתתף בפעם האחרונה בראלי שוודיה אותו סיים במקום ה-24 בדירוג הכללי ובמקום השלישי בקטגוריית ה-N.
משפחתו

בלומקוויסט מתגורר בבריטניה. בנו, טום בלומקוויסט, התחרה במרוצי מכוניות וזכה בשנת 2010 באליפות פורמולה רנו הבריטית.
סיבוך

ערך זה עוסק בתופעה רפואית. אם התכוונתם לקישי בחישוב, ראו .
ברפואה, סיבוך הוא התפתחות לרעה של מחלה, מצב בריאותי או טיפול רפואי. הסיבוך יכול להתבטא בהחמרה של המחלה, התפשטותה לאיברים אחרים בגוף, או לחלופין, בהופעת תסמינים, סימנים או ממצאים פתולוגיים בנוסף על אלה שכבר קיימים. מחלה מסוימת גם יכולה להיות סיבוך של מחלה אחרת. סיבוכים משפיעים על הפרוגנוזה של המחלה.
ההסתברות להופעת סיבוכים תלויה לעיתים בגורמים המאפיינים את המטופל עצמו, כמו גיל, מצב רפואי, תקינות מערכת החיסון ורגישות ופגיעות כללית. הידע אודות המהלך הטבעי של מחלה ועל הסיכון שבטיפולים יכולים לסייע בחיזוי היארעות הסיבוכים ובמניעתם.
דוגמה לסיבוך שהוא חלק מהמהלך הטבעי של מחלה היא סוכרת כלייתית, שהיא סיבוך שיכול להופיע בחולי סוכרת. מנגד, דוגמה לסיבוך שהוא כתוצאה מטיפול רפואי היא שברים בצלעות ובעצם החזה בעת החייאה בחולים עם דלדול עצם חמור.
ראו גם

תופעת לוואי
יאטרוגני
סלין (מותג)

| --- | --- |


 נתונים כלליים
 תקופת הפעילות:  1945–הווה (כ־79 שנים) 
 חברת אם:  LVMH 
 מיקום המטה:  פריז 
 ענפי תעשייה:  wholesale trade, אופנה 
  
 www.celine.com
 
סֶלין (צרפתית: Celine, בעבר באיות הצרפתי Céline) הוא מותג צרפתי של מוצרי מותרות של ביגוד ועור, שנמצא בבעלות קבוצת LVMH מאז 1996. המותג נוצר בשנת 1945 על ידי סלין ויפיאנה (Vipiana). מטה החברה שוכן בפריז, מלון Colbert de Torcy, שהוא אתר מורשת צרפתי. מנכ"לית החברה מאז 2017 היא סברין מרל.
בינואר 2018, הודיעה קבוצת LVMH שהדי סלימן מונה למנהל האמנותי, היצירתי, והתדמיתי של המותג סלין.
יצירת המותג

בשנת 1945, יצרו סלין ויפיאנה (1915–1997) ובעלה, רישאר, מותג מותרות בשם Céline, תחתיו מכרו נעלי ילדים עשויות לפי מידת הלקוח, ופתחו בוטיק ראשון בפריז. את המותג היה קל לזהות הודות ללוגו שלו, שאותו יצר רמון פנה, ובו פיל אדום.
מיצוב חדש

בשנת 1960 הוחלט לשנות את מיצוב המותג ולהתמקד באופנה מוכנה ללבישה (להבדיל מעשויה לפי מידת הלקוח) לנשים, בסגנון ספורטיבי. משם ואילך כלל המותג מגוון מוצרי עור כגון תיקים, נעליים, כפפות, ובגדים. סלין ויפיאנה המשיכה לכהן כמעצבת הראשית בין השנים 1945–1997.
בשנת 1964 החל המותג לשווק בושם חדש בשם "Vent fou" (בצרפתית: רוח משוגעת), וקולקציית אביזרים חדשה בשם "American Sulky", ושניהם זכו להצלחה. מעילי גשם הפכו למוצר העיקרי של המותג. בעקבות הביקוש הרב למוצרי עור, פתחה החברה מפעל למוצרי עור בפירנצה.
בשנת 1973 עוצב לוגו חדש ובו רמז לשער הניצחון. באותה תקופה החלה החברה להתרחב עם פתיחת בוטיקים במונטה קרלו, ז'נבה, הונג קונג, לוזאן, טורונטו ובוורלי הילס.
באותה שנה ייסד רישאר ויפיאנה את פרס סלין־פסטר, אשר מחולק מדי שנה למדענים ולצוותים על הישגים משמעותיים בשדה הבריאות. הפרס מחולק על ידי בית החולים האמריקאי בפריז, שלו תרם ויפיאנה גם כסף להקמת מחלקה.
מכירה ל־LVMH

בשנת 1987 החליט ברנאר ארנו לקנות נתח ממניות סלין. בשנת 1996, נקנה השאר, והמותג השתלב בקבוצת LVMH עבור 2.7 מיליארד פרנק צרפתי (540 מיליון דולר בשעתו).
המעצבים של סלין

לאחר פרישת סלין ויפיאנה ב־1987, מינה ברנאר ארנו את פגי הוין קין לתפקיד המנהלת האמנותית של המותג. היא ביצעה מודרניזציה של המותג ויזמה קולקציות עונתיות לאביזרים. מעצב האופנה האמריקאי מייקל קורס נבחר כמעצב בגדי הנשים וכמנהל היצירתי של סלין בשנת 1997. ב־2004 עזב את החברה כדי למקד את הקריירה שלו במותג שלו עצמו.
בשנת 2005 מונה המעצב האיטלקי רוברטו מניקטי כמנהל היצירתי.
שנה לאחר מכן מונתה המעצבת הקרואטית איוונה אומזיץ' לתפקיד ניהול הסטודיו לעיצוב בסלין. אומזיץ' עבדה בעבר עם סלין כיועצת, וכן עבדה בעבר עם רומיאו ג'ילי, פראדה, ג'יל סנדר ומיו מיו. אומזיץ' עיצבה עבור סלין עד 2008, אך החוזה עמה לא חודש, עקב ביצועים מאכזבים.
בספטמבר 2008 מינה ברנאר ארנו, נשיא LVMH, את פיבי פילו לתפקיד המנהלת היצירתית של סלין. פילו הציגה את קולקציית הבגדים הראשונה שלה לאביב־קיץ 2010 בשבוע האופנה בפריז. ב־2009 הגדיר המגזין ווג את הסגנון שלה כ"טרנד המינימלי הקולי".
בשנת 2010, זכתה פילו בפרס מעצב השנה ממועצת האופנה הבריטית. בשנת 2011, זכתה בתואר המעצב הבינלאומי של השנה מידי מועצת מעצבי האופנה של אמריקה. שני הפרסים הוענקו על עבודתה בסלין.
בדצמבר 2017 הודיעה פילו על עזיבתה את סלין לאחר שסיימה את קולקציית סתיו 2018, שהוצגה במארס 2018.
בינואר 2018, הודיעה LVMH על מינויו של הדי סלימן לתפקיד מנהל אמנותי, יצירתי, ותדמיתי של סלין. הוא מנהל את כל הקולקציות של סלין, והרחיב את היצע המותג כשהוסיף לו אופנת גברים ובשמים נוספים. בספטמבר 2018 הציג סלימן לוגו מעודכן לסלין בחשבון האינסטגרם של המותג.  סלימן עיצב חנויות דגל בפריז, טוקיו, שנגחאי, לוס אנג'לס, מדריד, מילאנו ולונדון. סלימן החליף את הסגנון המסורתי של המותג בסגנון האישי שלו, שתואר בוושינגטון פוסט כ"מונע על ידי תרבות הנוער, אינדי רוק והתבגרות זועפת".
דקוטה ג'ונסון הייתה הידוענית הראשונה שלבשה בגד מהקולקצייה הראשונה שעיצב סלימן בסלין על השטיח האדום, בבכורת הסרט סוספיריה בלוס אנג'לס.
קמעונאות

בבעלות החברה כ־178 חנויות ברחבי העולם, ומוצריו מופצים גם באמצעות רשת הכוללת חנויות כלבו כמו בארניז (ניו יורק), ברגדורף גודמן (ניו יורק), הרודס (לונדון) וגלרי לפאייט (פריז).[דרוש מקור]
הערות שוליים

↑  Robert Murphy, The House That Céline Built March 25, 2015
↑  "Céline Finds Next CEO; Plots Online Sales".
↑  "Hedi Slimane named Artistic, Creative and Image Director of Céline". lvmh.com. 21 בינואר 2018. נבדק ב-21 בינואר 2018. {{cite web}}:  (עזרה)
↑  "Archived copy". אורכב מ-המקור ב-2017-12-27. נבדק ב-2016-03-09. {{cite web}}:  (עזרה)
↑  Celine New York Magazine
↑  Celine & Ivana Viplana, Omazic
↑  Céline - Voguepedia, web.archive.org, ‏2014-07-19
↑  Europa Exclusive, web.archive.org, ‏2014-08-11
↑  thinkfashion.com Celine Designer Profile
↑  Céline New York Magazine
1 2  Vogue France, Céline
1 2  "Celine & Ivana Viplana, Omazic - Fashion Designer | Designers | The FMD". The FMD - FashionModelDirectory.com. נבדק ב-2020-10-09.
↑  Céline
↑  "Céline". אורכב מ-המקור ב-2015-11-18. נבדק ב-2014-07-28.
↑  "Céline". אורכב מ-המקור ב-2014-07-19. נבדק ב-2014-07-08.
↑  "INTERNATIONAL BRIEFS;Moet Hennessy to Buy Celine Fashion House (Published 1996)". The New York Times. 1996-03-22. ISSN 0362-4331. נבדק ב-2020-10-09.
↑  Houpert, Vanessa. "Celine, l'histoire mode de la marque". elle.fr.
↑  Michael Kors, web.archive.org, ‏2008-06-07
↑  Ramirez, Elva (2008-10-02). "Celine's Ivana Omazic Takes Final Bow". Wall Street Journal (באנגלית אמריקאית). ISSN 0099-9660. נבדק ב-2020-10-09.
↑  Socha, Miles (2008-09-04). "Celine Taps Phoebe Philo". WWD (באנגלית אמריקאית). נבדק ב-2020-10-09.
↑  "Pre-Owned Céline - Vintage Céline - Farfetch". www.farfetch.com. נבדק ב-2020-10-09.
↑  "Featured designer: Celine". www.dailytelegraph.com.au (באנגלית). 2013-10-18. נבדק ב-2020-10-09.
↑  "The mastermind behind the transformation of Céline" (באנגלית אמריקאית). 2012-11-01. נבדק ב-2020-10-09.
↑  "Phoebe Philo to Leave Céline". WWD. 22 בדצמבר 2017. {{cite news}}:  (עזרה)
↑  "Hedi Slimane Named Artistic, Creative and Image Director of Céline". BusinessWire. 21 בינואר 2018. {{cite news}}:  (עזרה)
↑  Pithers, Ellie. "Céline Unveils A New Logo". נבדק ב-2018-10-06.
↑  "Fashion's branding crisis". Fast Company (באנגלית אמריקאית). 2018-09-06. נבדק ב-2018-10-06.
↑  Hedi Slimane’s store designs ramp up retail at Celine Wallpaper*, AMY SERAFIN, 24 May 2019
↑  A provocative designer has just blown up a 70-year-old brand. But to what end? The Washington Post, Robin Givhan, September 29, 2018
↑  "Dakota Johnson Is The First To Wear Celine By Hedi Slimane On The Red Carpet". Vogue. נבדק ב-26 באוקטובר 2018. {{cite web}}:  (עזרה)
הלוגו הקודם של סלין
סטיגימולוק

| סטיגימולוק |
| --- | --- |

תקופה
קרטיקון עליון, 66 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
קבוצה:: דינוזאוריה
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרפודה
אינפרא־סדרה:: פכיצפלוזאורים
משפחה:: פכיצפלוזאוריים
סוג:: סטיגימולוק
שם מדעי
 Stygimoloch

שיחזור של סטיגימולוק לעומת אדם
סטיגימולוק (שם מדעי: Stygimoloch) הוא סוג של דינוזאור ממשפחת פכיצפלוזאוריים שחי בתקופת הקרטיקון המאוחר באמריקה הצפונית כ-66 מיליון שנה לפני זמננו.
מאפיינים

הסטיגימולוק היה דינוזאור צמחוני בעל אגן דמוי עוף שמאופיין בגולגולת עבה במיוחד. פירוש שמו הוא "מולך מהסטיקס" בגלל גולגולתו המפחידה העטורה זיזים ודוקרנים. אורכו היה 2–3 מטרים (6.6–9.8 רגל) ומשקלו פחות מ-100 ק"ג.
כמו שאר הפכיצפלוזאורים הוא היה דינוזאור צמחוני. כיפת העצם העבה שעל גולגולתו הייתה קטנה יחסית, דבר המרמז, ככל הנראה, שגולגולתו העבה נועדה יותר לקרבות נגיחות. הקרניים, הזיזים והדוקרנים הארוכים שמקיפים את גולגולתו, המגיעים בחלקם לאורך של 15 סנטימטרים (5.9 אינץ'), מחזק טענה זו. גם על אפו היו קרניים ובליטות קטנות.
מאובניו נתגלו בתצורת הל קריק, תצורת פריס ותצורת לאנס בצפון מערב ארצות הברית. הוא חי ביחד עם דינוזאורים אחרים כגון הטריצרטופס והטירנוזאורוס רקס. הוא נתגלה על ידי פטר גלטון והנס דיטר זוס ב-1983.
כמה חוקרים (למשל היועץ המדעי של סרטי פארק היורה, ג'ק הורנר) מניחים שמאובני הסטיגימולוק שנמצאו היו מאובני פרטים צעירים של פכיצפלוזאורוס.
בתרבות

למרות עמדתו של ג'ק הורנר, היועץ של סרטי פארק היורה הופיע סטיגמולוק בעולם היורה: נפילת הממלכה. בסרט מופיע נקבה בשם "סטיגי" שאוון וקלייר מגייסים כדי להימלט מכלאם (באמצעות הרגזתה בידי שריקות) ובהמשך לפוצץ את כנס מכירת הדינוזאורים. בעולם היורה: עולם חדש הופיע פרט שבוי בשוק המלטזי. הסטיגימולוק נראה גם בסדרה עולם היורה: תאוריית הכאוס ובאיורים בעולם היורה: מחנה הקרטיקון.
הוא מוצג גם במשחקי מחשב של הסדרה כמו בעולם היורה: המשחק, פארק היורה 3: בניית פארק, Jurassic World Evolution, Jurassic World: Alive וב-"Warpath: Jurassic Park".
הסטיגימולוק מופיע בסרט דינוזאור של דיסני.
כמו כן הוא מופיע בסרט "Dinosaurs Decoded".
הוא מוזכר בפרק האחרון של הכוכב דינוזאור לצד דינוזאורים אחרים מאמריקה הצפונית.
הוא נראה גם בסדרות הילדים רכבת הדינוזאורים ודינו דן.
הוא נראה במשחקי מחשב רבים, ביניהם ב-"DinoRex" ו-"Saurian".
בנוסף הוא מופיע בסדרה פלאווורלד.
סוקירניציה

סוקירניציה (באוקראינית: Соки́рниця; ברוסית: Сокирница, "סוקירניצה"; בהונגרית: Szeklence, "סקלנצה"; בצ'כית: Sekernice, "סקרניצה"; ביידיש: סעקערניצע או סיקערניצא) הוא כפר במחוז זקרפטיה באוקראינה. הכפר שוכן על גדות נחל פומיניציה (Помийниця), במרחק של כ-10 קילומטרים דרום-מזרחית לעיר חוסט.
היסטוריה

הכפר היה שייך לאימפריה האוסטרו-הונגרית עד להתפרקותה לאחר מלחמת העולם הראשונה. בשנים הראשונות שלאחר המלחמה האזור השתייך להונגריה וב-1920 עבר כמו יתר זקרפטיה לידי צ'כוסלובקיה.
ב-1939 האזור סופח על ידי הונגריה אשר החזיקה בו עד לשלבי הסיום של מלחמת העולם השנייה. לאחר המלחמה האזור עבר לשליטת ברית המועצות עד שב-1991 ברית המועצות התפרקה והאזור עבר לשליטת אוקראינה.
יהודי סוקירניציה

העדות הראשונה ליהודים בכפר היא משנת 1728 אז הייתה בו משפחה אחת; לאחר 1735 היו מספר מפקדים ללא נוכחות יהודית בסוקירניציה והחל מסוף המאה ה-18 עד לאחר השואה הייתה התיישבות רצופה של יהודים. הקהילה התחילה להתבסס ולגדול במהלך המאה ה-19 - ב-1832 נמנו בה 139 יהודים מתוך כ-1,400 תושבים, ב-1880 נמנו בה 378 יהודים מתוך כ-1,600 תושבים ובשלבים מסוימים במהלך המאה היא הייתה גדולה יותר אפילו מקהילת יהודי חוסט. העדות הראשונה במפות לקיומו של בית קברות יהודי בקרבת הכפר היא מ-1865.
ב-1910 נמנו 523 יהודים וב-1930 נמנו כ-600 יהודים מתוך כ-3,200 תושבים. בערב השואה רוב היהודים היו סוחרים זעירים שהתפרנסו מהשווקים בחוסט ובבושטינה או בעלי מלאכה, אך כמות גדולה עסקה גם בחקלאות.
יהודי סוקירניציה > השואה ולאחריה

עם הכיבוש ההונגרי ב-1939 החלה פגיעה בתנאי המחיה ובמעמד היהודים וחלק מהם גויס לשירות העבודה שכלל עבודת כפייה במסגרת הצבא ההונגרי. במפקד שנערך ב-1941 היו בכפר 685 יהודים, שהיוו כחמישית מאוכלוסייתו הכללית.
ב-19 במרץ 1944 גרמניה הנאצית כבשה את הונגריה. בעקבות כך החל ריכוז של היהודים ברחבי הונגריה בגטאות ובאפריל 1944 הוקם בכפר גטו שריכז גם יהודים מכפרים סמוכים ובהם קראיניקובו, דנילובו (אוק'), דרהובו (אוק'), אולקסנדריבקה (אוק') וסלדובוש (שמו שונה לסטבליבקה (אוק') אחרי המלחמה) ואף ממקומות רחוקים יותר כמו מיז'היריה, נהרובץ (אוק') וקולוצ'בה (אוק'). בגטו, שלפי עדויות ניצולים שהו בתוכו כ-4,000 או כ-5,000 איש בצפיפות גדולה, הוקם יודנרט שהפעיל שירות סדר יהודי שפעל במקביל לז'נדרמים הונגרים ומטבח ציבורי שסיפק בעצמו את צורכי המזון של התושבים; בנוסף השלטונות שילחו את יושבי הגטו הבוגרים לעבודות כפייה מחוץ לגטו
ב-15 במאי 1944 (או לפי גרסה אחרת בחג שבועות ה'תש"ד, ב-28 במאי) השלטונות ריכזו את תושבי הגטו ולאחר מכן הם הולכו לתחנת הרכבת בסלדובוש ומשם נשלחו לאושוויץ. כ-10% מיושבי הגטו שרדו את המלחמה וניסו להקים בכפר את הקהילה מחדש, אך כעבור מספר שנים הם עזבו לחוסט בה התרכזה קהילה גדולה יותר ומשם רובם בסופו של דבר עלו לישראל או עברו למקומות אחרים בעולם.
יהודי סוקירניציה > רבני העיירה

מתשובה בספר "חקל יצחק" של האדמו"ר מספינקא יצחק אייזיק וייס אל סקרניצה משתמע שהיה רב בכפר כבר בה'תר"ס (1900) אך הוא לא מזכיר את שמו והוא לא מוזכר במקומות אחרים. בשנים שלאחר מכן ועד השואה ידועים שני רבנים בסקרניצה, שפרשו את חסותם גם על היישובים הסמוכים:
הרב דוד אלימלך וייס - קרוב משפחתו של בעל ה"חקל יצחק". קודם לכן היה רב בעיירה הקרובה וישק (וישקובו (אנ')). ככל הנראה כיהן מהתקופה שלאחר מלחמת העולם הראשונה עד למותו בשנת ה'תרצ"ב (1932). היה שותף לקו האנטי-ציוני התקיף שהנהיג הרב חיים אלעזר שפירא ממונקאץ' (מוקצ'בו).
הרב שלמה דוב וייס - ככל הנראה לא בנו של הרב קודם אך גם הוא מקושר לחסידות ספינקא. קודם לכן כיהן כרבה של פאביאנהאזה וישב תקופה ארוכה בקראלי (קאריי). כיהן מה'תרצ"ב (1932) ועד השואה.
לקריאה נוספת

אברהם פוקס, חוסט ובנותיה: לתולדות עיר ואם בישראל וקהילותיה הכפריות, ירושלים, תשס"ח 2007, עמ' 43–45.
סאקלאנצא, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמ' 297. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)
אלכסנדרה לוסה, סקלנצה, אנציקלופדיה של המחנות והגטאות (כרך III, עמ' 377), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
הערות שוליים

1 2 3 4 5 6 7 8 9 10  שלמה יעקב גרוס, יצחק יוסף כהן, ספר מארמארוש: מאה וששים קהילות קדושות ביישובן ובחורבנן, תל אביב, תשמ"ג, עמ' 293–295, באתר היברובוקס
1 2 3 4 5  קהילת יהודי סוקירניצה, באתר "אנו – מוזיאון העם היהודי"
1 2 3  סקלנצה בתוך מספר האוכלוסייה היהודית לפי יישוב 1840–1941, בודפשט: משרד הסטטיסטיקה המרכזי (הונגריה) (אנ')‏, 1993 (בהונגרית) ISBN 9632150066.
1 2 3 4  אברהם פוקס, חוסט ובנותיה: לתולדות עיר ואם בישראל וקהילותיה הכפריות, ירושלים, תשס"ח 2007, עמ' 43–45.
↑  בית הקברות היהודי של סוקירניציה באתר ESJF (באנגלית)
1 2 3 4  סקלנצה (Szeklence), באנציקלופדיה של הגטאות, באתר יד ושם
↑  אברהם פוקס, חוסט ובנותיה: לתולדות עיר ואם בישראל וקהילותיה הכפריות, ירושלים, תשס"ח 2007, עמ' 46–49.
1 2  אלכסנדרה לוסה, סקלנצה, אנציקלופדיה של המחנות והגטאות (כרך III, עמ' 377), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
| --- | --- |
בקרת זהויות :  NLI: 987011079958705171  NKC: ge928255
סם קלמט

| --- | --- |
אין תמונה חופשית
 לידה:  1 באוקטובר 1993 (בן 31) ברונדל, הממלכה המאוחדת 
 שם לידה:  Samuel Timothy Clemmett 
 מדינה:  הממלכה המאוחדת 
 עיסוק:  שחקן תיאטרון, קולנוע וטלוויזיה
 מקום לימודים:  Thorpe St Andrew School 
 פרופיל ב-IMDb
 
סם קלמט (באנגלית: Sam Clemmett; נולד ב-1 באוקטובר 1993) הוא שחקן תיאטרון, קולנוע וטלוויזיה בריטי. הוא ידוע בתפקידו בתור אלבוס פוטר במחזה "הארי פוטר והילד המקולל".
ביוגרפיה

סם קלמט נולד ב-1 באוקטובר 1993 בברונדל, נורפוק, אנגליה. אמו הייתה רקדנית בלט כשהייתה צעירה וכיום עובדת בחברת עורכי דין העוסקת בתחום הרפואה. אביו מנהל מכירות. הוא האמצעי בין שלושה ילדים.
קריירה

קלמט החל את דרכו בתיאטרון בגיל 10. הוא השתתף בחוג למשחק בתיאטרון ושם עודדו אותו להתמקד במשחק. הוא התקבל לתיאטרון הלאומי לנוער. תפקידו הראשון בתיאטרון היה במחזה "בעל זבוב", שהוצג באוויר הפתוח בתחומי ריג'נטס פארק. יותר מאוחר שיחק בתפקיד ראשי במחזה המבוסס על הספר "הארי פוטר והילד המקולל". במחזה הוא גילם את אלבוס סוורוס פוטר. המחזה הוצג בתיאטראות וסט אנד וברודוויי.
תפקידו הראשון בטלוויזיה היה בשנת 2013 כששיחק בסדרת הטלוויזיה הבריטית "מלחמתו של פויל". באותה שנה השתתף בסדרות הטלוויזיה "רופאים" ו-"Burn the Clock". שנה לאחר מכן שיחק בתפקיד אורח בסדרת הטלוויזיה "הולבי סיטי" ובמיני-סדרה "Our World War".
בשנת 2016 שיחק בתפקיד ראשי בדוקו-דרמה של ה-BBC‏ "Murder Games: The Life and Death of Breck Bednar". הדוקו-דרמה מספרת את סיפורו של ברק, נער בן 14 מסארי ששוכנע על ידי נער בן 18 (אותו מגלם קלמט) להתאבד.
בשנת 2021 שיחק בסרט הקולנוע "צ'רי". במרץ 2022 פורסם כי קלמט לוהק לתפקיד בסדרת הספין אוף, "ברידג'רטון: סיפורה של המלכה שרלוט" לסדרת הטלוויזיה "ברידג'רטון". בסדרה גילם קלמט את ברימסלי, משרתה הנאמן של המלכה בצעירותו.
פילמוגרפיה > קולנוע וטלוויזיה

| שנה | כותרת | תפקיד | הערות |
| --- | --- | --- | --- |
| 2013 | המלחמה של פויל | ג'ק שו | עונה שביעית |
| 2013 | רופאים | אולי וייטהול |  |
| 2013 | Burn the Clock | ג'יי |  |
| 2014 | HARIBO Tangfastics Advert |  |  |
| 2014 | Our World War | ביל פולקס |  |
| 2014 | הולבי סיטי | טיי סימונס |  |
| 2015 | סוכנת תחת אש | נער |  |
| 2016 | Murder Games: The Life and Death of Breck Bednar | לואיס |  |
| 2016 | המוסקטרים | לוק |  |
| 2020 | The War Below | צ'רלי |  |
| 2021 | צ'רי | יורי |  |
| 2023 | ברידג'רטון: סיפורה של המלכה שרלוט | ברימסלי הצעיר | מיני-סדרה של נטפליקס |
פילמוגרפיה > תיאטרון

| שנה | כותרת | תפקיד | הערות |
| --- | --- | --- | --- |
| 2016–2017 | הארי פוטר והילד המקולל | אלבוס סוורוס פוטר | ווסט אנד בתיאטרון פאלאס |
| 2018–2019 | הארי פוטר והילד המקולל | אלבוס סוורוס פוטר | ברודוויי בתיאטרון ליריק |
הערות שוליים

↑  Knights, Emma. "Harry Potter star Sam Clemmett on the West End show and returning to Norfolk to support his drama teacher's latest production". Eastern Daily Press. נבדק ב-3 אוג' 2017. {{cite web}}:  (עזרה)
1 2  Discovery: Sam Clemmett - Interview Magazine, Interview Magazine, ‏5 באוגוסט 2016
↑  Leah Rocketto, Who Plays Albus Severus Potter In 'Harry Potter & The Cursed Child'?, Romper, ‏3 ביוני 2016
↑  Joanne Villani, Odds & Ends: Huge Cast Set for Harry Potter & The Cursed Child & More, Broadway.com, ‏6 בינואר 2016
↑  Actors to play Harry Potter's wife and son in The Cursed Child revealed, BelfastTelegraph.co.uk, ‏2 באפריל 2016
↑  Sarah El-Mahmoud, Netflix's Bridgerton Prequel Queen Charlotte Reveals Cast, With Three Stars Set To Reprise Roles, Cinemablend, ‏4 בפברואר 2022
1 2 3 4  Curtis, Nick (1 יוני 2016). "Harry Potter and the Cursed Child star on putting Hogwarts on stage". Evening Standard. נבדק ב-3 אוג' 2017. {{cite web}}:  (עזרה)
| --- | --- |
בקרת זהויות :  VIAF: 8851155769104227880007   WorldCat (עם VIAF): 8851155769104227880007
נשיא תוניסיה

נשיא תוניסיה (בערבית: رئيس الجمهورية التونسية; בצרפתית: Président de la République Tunisienne) היא המשרה הבכירה ביותר בתוניסיה וראש המדינה. הנשיא נבחר על ידי העם לתקופת כהונה בת 5 שנים ויכול להיבחר לקדנציה אחת נוספת רצופה או לא רצופה. הנשיא ממנה את ראש הממשלה ואת שרי הממשל.
היסטוריה

התפקיד נוצר ב-25 ביולי 1957 עם הכרזת כינון הרפובליקה התוניסאית. קודם לכן שלט במדינה שליט תוניסיה מוחמד אל-אמין משושלת חוסייניד. נשיא המדינה הראשון היה ראש הממשלה חביב בורגיבה, ששלט עד 1987, כשאז הודח על ידי ראש הממשלה זין אל-עאבדין בן עלי שנבחר ברוב קולות ב-1989 והודח גם הוא כעבור למעלה מ-20 שנה לאחר שפרצו מחאות אלימות.
רשימת נשיאי תוניסיה

חביב בורגיבה, 25 ביולי 1957 – 7 בנובמבר 1987
זין אל-עאבדין בן עלי, 7 בנובמבר 1987 – 14 בינואר 2011
מוחמד ע'אנושי, 14 בינואר 2011 – 15 בינואר 2011 (ממלא מקום)
פואד מבזע, 15 בינואר 2011 – 13 בדצמבר 2011 (ממלא מקום)
מונצף מרזוקי, 13 בדצמבר 2011 – 31 בדצמבר 2014
אל-באג'י א-סבסי, 31 בדצמבר 2014 – 25 ביולי 2019
מוחמד אינוקר (אנ')‏, 25 ביולי 2019 – 23 באוקטובר 2019 (ממלא מקום)
קייס סעיד, 23 באוקטובר 2019 – היום